اسلام آباد (آن لائن) دیوان اسپیکر قومی اسمبلی اسد قیصر نا کماشی ٹی قومی اسمبلی ٹی پارلیمانی راہشون تا دیوان 28 ستمبر 3بجہ اسکان نسٹیوشن روم اٹ اڈ ہلیک۔ اسپیکر قومی اسد قیصر نا کنڈآن قومی اسمبلی ٹی پارلیمانی راہشون تے چٹھی راہی کننگانے ہراٹی او پارینے کہ پاکستان و گلگت بلتستان اٹ بروک آ گچین کاری تیٹی سفائی نا بابت اٹ شک انا درشانی ءِ کننگ انگ ءِ وخت اس کہ قومی اسمبلی ٹی پارلیمانی راہشون تیان خواست ءِ کہ اوفک دیوان اٹ بشخ ہلنگ ءِ پک کیر و گچینی اصلاحات، گلگت بلتستان نا بروک آ گچین کاری تیٹی سفائی ءِ پک کننگ کن کل اواری ٹی متعلقہ کانود، رول و وڑ و ڈول اٹ ترمیم نا سلاہ ایتر۔  پارلیمانی راہشون تا دیوان اٹ وزیر خارجہ مخدوم شاہ محمود قریشی،اپوزیشن لیڈر راہشون میاں شہباز شریف، بلاول بھٹو زرداری، اسعد محمود و چوہدری طارق بشیر چیمہ، محمد اختر مینگل،ڈاکٹر خالد مقبول صدیقی،خالد حسین مگسی، غوث بخش خان مہر، شیخ رشید احمد،نوابزادہ شاہ زین بگٹی ءِ ہم بٹنگ انگانے۔
